  Анжелика Тихонова корреспондент 2019-тӥ арын Удмуртиын нимаз адямиосын улон интыос пуктон туж чырмыт мынэ, таяз арын, миым сярысь, 32 процентлы тросгес коркаос пуктӥзы. Со сярысь «Фейсбук» мерлыко вотэсысь бамаз элькунысь лэсьтӥськонъя, жилищно-коммунальной возёсъя но дыкужымъя министр Дмитрий Сурнин ивортӥз. Туэ 11 толэзь ӵоже Удмуртиын оглом 705 квадрат метр быдӟа нимаз но трос патеръем улон интыос кутэмын ини. Пусйыны кулэ, ӝыныезлэсь тросэз со пӧлысь – Ижкарын. Со валамон тенденция. Вань кулэяськон – вань ӵектон. Ми кварталлы быдэ элькунамы улон интылы кулэяськонэз чакласьком. Со возьматэ, юртэз уже кутон вакытлы басьтытэк кылем патеръёс 2 процент гинэ кылё шуыса Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министрМинистрлэн кылъёсызъя, басьтытэк кылем патеръёс пӧлысь тросэз куинь, ньыль висьетэн луо яке комфортклассэн коркаосын висъетъёсты эркын лэсьтыны луонлыкен 100 квадрат метръем патеръёс, уго соос дуно сыло. Озьы ик Дмитрий Сурнин капчиен шокчыны вазь на шуыса пусйиз. Федерациен арлы пуктэм ужпумез быдэстон понна толсуре эшшо 30 сюрс квадрат метр улон интыосты уже кутоно на. Тегъёс: Ижкар улонинты Удмуртия лэсьтськон ДмитрийСурнин  